સાબરકાંઠા જિલ્લાના પ્રાંતિજ ગામમાં ભોઈ વગો રહેતા યોગેશભાઈ ભીખાભાઈ ભોઈ પોતાના ટેમ્પામાં ખાણ ભરીને પ્રાંતિજથી સુરત જવા નીકળ્યા હતા અને રાત્રીના અઢી વાગ્યાના સુમારે તેઓ ટેમ્પો લઈ અમદાવાદ વડોદરા એકસપ્રેસ વે પર આણંદ તાલુકાના વહેરાખાડી ગામની સીમમાંથી પસાર થઈ રહ્યા હતા ત્યારે પુરપાટ ઝડપે જતા ટેમ્પાના ચાલકે કાબુ ગુમાવી આગળ રોડની સાઈડમાં ઉભેલ ટ્રકની પાછળ ટેમ્પો ધડાકાભેર અથડાવી દેતા સર્જાયેલા અકસ્માતમાં ટેમ્પાની કેબીનનો લોચો વળી ગયો હતો અને ટેમ્પામાં બેઠેલા કંડક્ટર રાજેશભાઈ ભીખાભાઈ ભોઈ ઉ. વ. ૪૦ને માથામાં અને શરીરે ગંભીર ઈજાઓ પહોંચતા તેનું ઘટનાસ્થળે જ મોત નિપજયું હતું જયારે ચાલક યોગેશભાઈને ઈજાઓ પહોંચી હતી.